b'\n_START_ARTICLE_\nMakira-Ulawa\n_START_SECTION_\nZemljopis\n_START_PARAGRAPH_\nPovr\xc5\xa1ina provincije je 3.188 km\xc2\xb2, a povr\xc5\xa1ina najve\xc4\x87eg i glavnog otoka Makire je 3.090 km\xc2\xb2. Otok je dug 139 km, a \xc5\xa1irok 40 km u sredi\xc5\xa1tu. Najvi\xc5\xa1a to\xc4\x8dka je na 1040 metara koja zatim strmo pada u more du\xc5\xbe ju\xc5\xbene obale. Otok ima mo\xc4\x8dvare u kojima obitavaju krokodili i ima ih vi\xc5\xa1e nego na ijednom drugom otok na Salomonskim otocima. Na obalama obitavaju kornja\xc4\x8de koje se tamo i gnijezde.\n_START_SECTION_\nDemografija\n_START_PARAGRAPH_\nPrema podacima iz 2009. godine u provinciji \xc5\xbeivi 40.419 stanovnika, dok je prosje\xc4\x8dna gusto\xc4\x87a naseljenosti 13 stanovnika na km\xc2\xb2. U provinciji se govori \xc5\xa1est jezika Arosi, Bauro, Fagani, Kahua, Owa i Tikopia. Govornici Bauro jezika se smatraju najizoliranijom i konzervativnijom skupinom u provinciji.'